യോഗ്യതയ്ക്കരികെ ബ്രസീലും അര്ജന്റീനയും ബ്യൂണേഴ്സ് അയേ്സ് : ലോകകപ്പ് യോഗ്യതാ പോരാട്ടത്തില് ദക്ഷിണ അമേരിക്കന് മേഖലയില് സൂപ്പര് ടീമുകളായ ബ്രസീലും അര്ജന്റീയും തകര്പ്പന് ജയങ്ങളുമായി മുന്നേറുന്നു. ഇന്നലെ നടന്ന മത്സരങ്ങളില് ബ്രസീല് ഒന്നിനെതിരെ നാല് ഗോളുകള്ക്ക് ഉറുഗ്വെയേയും അര്ജന്റീന ഏകപഷീയമായ ഒരു ഗോളിന് പെറുവിനെയും കീഴടക്കി യഥാക്രമം ഒന്നും രണ്ടും സ്ഥാനങ്ങളില് തുടരുകയാണ്. ബ്യൂട്ടിഫുള് ബ്രസീല് ലീഡ്സ് താരം റാഫീഞ്ഞ ഇരട്ട ഗോളുമായി തിളങ്ങിയ മത്സരത്തില് ഉറുഗ്വെയ്ക്കെതിരെ സമഗ്ര ആധിപത്യത്തോടെയാണ് ഹോം മത്സരത്തില് ബ്രസീല് ജയിച്ചു കയറിയത്. സൂപ്പര് താരം നെയ്നറും ഗബ്രിയേല് ബബോസയും ഓരോ ഗോള് വീതം നേടി. ലൂയിസ് സുവാരസാണ് ഉറുഗ്വെയുടെ ആശ്വാസ ഗോള് നേടിയത്. 11മത്സരങ്ങള് കളിച്ച ബ്രസീല് 10ജയവുമായി 31 പോയിന്റുമായാണ് വ്യക്തമായ ലീഡോടെ ഒന്നാം സ്ഥാനത്ത് നില്ക്കുന്നത്. 10ാം മിനിട്ടില് തന്നെ പ്രെഡിന്റെ പാസില് നിന്ന് നെയ്മര് ബ്രസീലിന് ലീഡ് നേടിക്കൊടുത്തു. 18ം മിനിട്ടില്തകര്പ്പന് ക്ലോസ് റേഞ്ച് ഷോട്ടിലൂടെ റാഫീഞ്ഞ ലീഡുയര്ത്തി. 58ാം മിനിട്ടില് തകര്പ്പന് കൗണ്ടര് അറ്രാക്കിന് അവസാനം ആങ്കിള് ഷോട്ടിലൂടെ റാഫീഞ്ഞ തന്നെ ബ്രസീലിന്റെ അക്കൗണ്ടില് മൂന്നാം ഗോള് നിക്ഷേപിച്ചു. 77ാം മിനിട്ടില് സുവാരസിലൂടെ ഉറുഗ്വെ ഒരു ഗോള് മടക്കി. എന്നാല് 83ാം മിനിട്ടില് ഹെഡ്ഡറിലൂടെ ബര്ബോസയും ലക്ഷ്യം കണ്ടതോടെ ഉറുഗ്വെയുടെ പതനം പൂര്ത്തിയായി. തോല്വി അറിയാതെ കാല് സെഞ്ചുറി പെറുവിനെതിരെ സ്വന്തം തട്ടകത്തില് നടന്ന മത്സരത്തിലെ ജയത്തോടെ തോല്വി അറിയാതെ 25 മത്സരങ്ങള് പൂര്ത്തിയാക്കിയ ടീമെന്ന നേട്ടം അര്ജന്റീന സ്വന്തമാക്കി. 43ാം മിനിട്ടില് ലൗട്ടാരോ മാര്ട്ടിനസാണ് അര്ജന്റീനയുടെ വിജയ ഗോള് നേടിയത്. രണ്ടാം പകുതിയില് കിട്ടിയ പെനാല്റ്റി യോഷിമര് യൂട്ടന് പാഴാക്കിയത് പെറുവിന് തിരിച്ചടിയായി. തുടക്കത്തില് തന്നെ അര്ജന്റീനയുടെ ഡി പോളിന്റെ ഫ്രീ കിക്ക് റൊമീറോ ഹെഡ്ഡ് ചെയ്ത് വലയിലാക്കിയെങ്കിലും ഓഫ് സൈഡായിരുന്നു. മത്സരത്തിന്റെ അവസാന നിമിഷം ഗുയിഡോ റോഡ്രിഗസും പെറുവലകുലുക്കിയെങ്കിലും അതിന് മുന്പ് റഫറി ഫൗള് വിധിച്ചു. ക്രോസ് ബാറിന് കീഴില് എമിലിയാനൊ മാര്ട്ടിനസിന്റെ തകര്പ്പന് സേവിംഗുകള് അര്ജന്റീനയ്ക്ക് തുണയായി. സാക്ഷാല് മെസിയുടെ നേതൃത്വത്തിലുള്ള അര്ജന്റീനയെ പിടിച്ചു കെട്ടാന് പരുക്കന് അളവുകളാണ് പെറു പുറത്തെടുത്തത്. 2019ലെ കോപ്പ അമേരിക്ക ഫൈനലില് ബ്രസീലിനെതിരെയാണ് ഇതിന് മുന്പ് അര്ജന്റീന തോറ്റത്. മറ്റ് മത്സരങ്ങളില് ബൊളീവിയ 40ത്തിന് പരാഗ്വെയേയും ചിലി 30ത്തിന് വെനസ്വേലയേയും കീഴടക്കി. കൊളംബിയയും ഇക്വഡോറും ഗോള് രഹിത സമനിലയില് പിരിഞ്ഞു.